b'\n_START_ARTICLE_\nValentin Valentinovi\xc4\x8d Ivanov\n_START_PARAGRAPH_\nValentin Valentinovi\xc4\x8d Ivanov (Moskva, 4. srpnja 1961) je ruski nogometni sudac._NEWLINE_Valentin Ivanov bio je jedan od najstarijih sudaca na svjetskom nogometnom prvenstvu u Njema\xc4\x8dkoj. Ro\xc4\x91en je 1961. u Moskvi, gdje je dugi niz godina radio kao profesor tjelesnog odgoja. Iako se kasno po\xc4\x8deo baviti su\xc4\x91enjem (1989.), brzo se probijao kroz suda\xc4\x8dke strukture ruskog nogometa. Na FIFA-inoj listi pojavio se 1997., ali nema previ\xc5\xa1e iskustva na velikim natjecanjima jer je tek u Portugalu u\xc5\xa1ao u odabrano suda\xc4\x8dko dru\xc5\xa1tvo. Prije toga je sudio tek na Europskom juniorskom prvenstvu u Slova\xc4\x8dkoj (2001.), na kojem su ga upoznali i hrvatski ljubitelji nogometa. Naime, na tom natjecanju nastupila je poznata generacija U-21 u kojoj su bili Pletikosa, Tudor, Leko, Vranje\xc5\xa1, Miki\xc4\x87, Deranja, \xc5\xa0eri\xc4\x87 i ostali.'